section_heading: Tehničke karakteristike
paragraph_text: ARX-160 je opremljen teleskopski podešavajućim kundakom koji je kompletno preklopiv na desnu stranu radi zauzimanja što manjeg prostora. Sklapanje kundaka je lako, zahvaljujući prije svega jednom polukružnom dugmetu smještenom na lijevoj strani oružja (iznad rukohvata). Blokiranje sklopljenog kundaka se vrši pomoću odgovarajuće kočnice direktno integrirane u sanduku oružja. Međutim, mana kundaka je ta što nema kočnicu i prilikom izvlačenja kundaka. To dovodi do toga da se izvlačivi dio kundaka može lako izgubiti prilikom izvlačenja u tzv. stresnim situacijama.